(क) क्या यह सच है कि जनवरी माह में खुदरा कीमतों के अनुसार महंगाई की दर घटकर 3.17 प्रतिशत हो गई है;

(ख) यदि हां, तो इसके कारण क्या हो; और

(ग) क्या महंगाई दर के घटने से देश के मुख्य व्यवसायों पर इसका प्रभाव पड़ा है, यदि हां, तो तत्संबंधी ब्यौरा क्या है?

**उत्तर**

**वित्त राज्‍य मंत्री (श्री अर्जुन राम मेघवाल)**

(क) और (ख): उपभोक्‍ता मूल्‍य सूचकांक (संयुक्‍त) पर आधारित महंगाई, खाद्य महंगाई में कमी होने के कारण पिछले महीने 3.41 प्रतिशत की तुलना में जनवरी 2017 में 3.17 प्रतिशत तक कम हुई।

(ग): खाद्य महंगाई में कमी अर्थव्‍यवस्‍था के लिए अच्‍छी है क्‍योंकि संतुलित महंगाई दर आर्थिक वृद्धि से जुड़ी हुई है। तथापि, अनेक ऐसे कारक हैं जो देश के मुख्‍य व्‍यवसाय को प्रभावित करते हैं, जैसे- ब्‍याज दरें, निवेश लागतें और मांग-आपूर्ति स्‍थिति आदि।

**\*\*\*\*\***